Lisa 1 Alla lihthanke piirmäära jääv hanke „Sooja valmistoidu koju toomine Saue linnas, Saue linnaga piirnevates külades ja Laagri alevikus“ alusdokumendile

TEENUSE KIRJELDUS

1. **Hanke objekt**
   1. Hankija (edaspidi tellija) soovib leida teenusepakkuja erivajadustega täisealistele isikutele sooja valmistoidu koju toomiseks (edaspidi ka teenus) Saue linnas, Saue linnaga piirnevates külades ja Laagri alevikus.
   2. Teenust on vaja osutada üldjuhul puudega, sh ka liikumispuudega, isikutele, kes elavad:
      1. korterelamute 1 kuni 4 korrusel ja kes üldjuhul ise ei ole võimelised avama kortermaja välisust ja korteri ust;
      2. eramajades ja kes ise ei ole võimelised avama maja välisust.
   3. Soe valmistoit tuleb korteris või eramajas teenuseosutajal füüsiliselt üle anda kliendile. Enne teenuse osutamise algust lepitakse tellija, teenuse osutaja ja teenuse saajaga kokku, kuidas sooja valmistoidu tooja korterisse või eramajja saab siseneda.
   4. Soe valmistoit tuuakse kliendile koolist Saue Kool, aadresskoht Nurmesalu 9, Saue linn. Saue Kooli õpilaste koolivaheaegadel tuuakse kliendile soe toit lasteaiast Midrimaa, aadresskoht Koondise 23, Saue linn.
   5. Teenuse osutamise periood (hankelepingu kehtivuse aeg) on alates 01.02.2024-31.12.2024.
   6. Sooja valmistoitu tuuakse vastavalt kliendi vajadustele kuni 5 korda nädalas, esmaspäevast kuni reedeni.
   7. Sooja valmistoitu ei tooda klientidele nädalavahetustel ja riiklike pühade ajal.
   8. Sooja valmistoitu tuuakse kliendile vastavalt kliendi vajadusele kuni 10 kuud aastas veebruarist kuni juunini ja augustist kuni detsemberini. Sooja valmistoitu ei tooda kliendile juulikuus ajavahemikul 01.07.2024 kuni 31.07.2024.
   9. Sooja valmistoitu väljastatakse Saue Koolist ja lasteaiast Midrimaa alates kell 10:30. Enne teenuse osutamise algust lepitakse kokku toidu väljastamise täpne aeg selliselt, et oleks tagatud sooja valmistoidu nõuetekohane temperatuur ja üleandmine kliendile enne kahe tunni möödumist toidu valmistamisest.
   10. Sooja toitu tuleb pärast valmimist hoida ja transportida tingimustes (termokott, termokast või toidutermos), mis tagavad sooja toidu temperatuuri üle 60°C toidu üleandmiseni.
   11. Teenuse osutaja on kohustatud tagama toiduohutuse- ja hügieeninõuete täitmise toidu transpordil https://pta.agri.ee/ettevotjale-tootjale-ja-turustajale/toidu-tootmine/tootmine-tootlemine-transport
   12. Soe valmistoit tuleb kliendile üle anda ajavahemikul kell 11:30 kuni 13.30.
   13. Teenuse osutaja ei pea sooja valmistoidu osas arveldama kooliga Saue Kool ja lasteaiaga Midrimaa.
   14. Teenuse osutaja ei pea sooja valmistoidu osas arveldama klientidega.
   15. Kõik vajalikud kooskõlastused, load või teavitused, tehnilised vahendid ja inventari toidu veoks tagab teenuse osutaja.
2. **Teenuse maht**
   1. Teenuste maht sõltub teenust vajavate isikute arvust ja elukohtadest. Samuti mitu korda nädalas soovitakse sooja toidu koju toomist.
   2. Hetkel vajavad Saue linna, Saue linnaga piirnevates külade ning Laagri aleviku kliendid sooja toidu koju toomist järgmise sagedusega nädalas:
      1. Saue linnas neli klienti soovivad sooja toidu kodu toomist 5 korda nädalas;
      2. Saue linnas üks klient soovivad sooja toidu kodu toomist 4 korda nädalas;
      3. Saue linnas kolm klienti soovivad sooja toidu kodu toomist 2 korda nädalas;
      4. Saue valla Vanamõisa küla üks klient soovivad sooja toidu kodu toomist 5 korda nädalas;
      5. Laagri alevikus kolm klienti soovivad sooja toidu kodu toomist 5 korda nädalas;

Laagri alevikus üks klienti soovivad sooja toidu kodu toomist 2 korda nädalas.

* 1. Täpse klientide arvu, klientide aadresskohad ja sooja toidu koju toomise sagedused nädalas annab tellija teenuse osutajale iganädalasel teenuse tellimisel. Sooja toidu koju toomise eeldatav ühe nädalala teenuse maht ja võimalik sooja toidu koju toomise veoring on toodud tehniliste tingimuste lisas.
  2. Vastavalt klientide vajadusetele on tellijal õigus muuta sooja toidu kodu toomise veoringi ja teenuse mahtu, teatades sellest teenuseosutajale ette vähemalt kaks nädalat, etteteatamise tähtaeg võib kokkuleppel teenuseosutajaga olla ka lühem.

1. **Nõuded teenuse osutajale**
   1. Teenuse osutaja peab tagama toiduveo teenuse osutamiseks vajaliku teavituse tegemise Põllumajandus- ja Toiduametile.
2. **Nõuded sõidukile kui teenuse osutaja kasutab sooja toidu kodu toomiseks sõidukit**
   1. Teenuse osutamiseks kasutatav sõiduk peab olema kantud liiklusregistrisse ning läbinud tehnonõuetele vastavuse kontrolli ning vastama sõidukite tehnoseisundile esitatud nõuetele ja vastama majandus- ja kommunikatsiooniministri 13. juuni 2011. a määruse nr 42 “Mootorsõiduki ja selle haagise tehnonõuded ning nõuded varustusele”.
   2. Talviste teeoludega perioodil peab sõiduk olema varustatud naastrehvidega.
   3. Teenuse osutajal peab olema võimekus toidu transpordiks kasutatava sõiduki rikke korral kasutada asendussõidukit , et tagada teenuse nõuetekohane ja viitusteta osutamine.
   4. Sõiduki kasutamisel reklaampinnana tuleb reklaami sisu kooskõlastada tellijaga.
3. **Nõuded vahetult teenust osutavale isikule**.
   1. Juhul, kui vahetu teenust osutav isik kasutab sooja toidu koju toomiseks sõidukit peab isikul olema vastava sõiduki juhtimiskogemus.
   2. Vahetult teenust osutaval isikul ei tohi olla kehtivat kriminaalkaristust.
   3. Vahetult teenust osutaval isikul peab olema piisav eesti keele oskus kliendi teenindamiseks.
   4. Teenuse osutaja peab kõik teenust vahetult osutavad isikud tellija kontaktisikuga eelnevalt kooskõlastama.
4. **Teenuse hind**
   1. Teenuse hinnaks on pakkuja poolt riigihankel pakutud ühikhind ehk ühele kliendile ühe korra sooja valmistoidu koju viimise hind eurodes ilma käibemaksuta. Ühikhind peab sisaldama kõiki teenuse osutamisega seotud teenuse osutaja tasusid ja kulusid (tegevusload, teavitused või registreeringud, toidu transpordi inventar, sõiduvahend, tööjõud, kütus jmt). Tellija ei tasu teenuse osutajale teenuse osutamise eest muid tasusid, kui pakutud ühikhind.
   2. Tellija tasub teenuse osutajale üks kord kuus eelmisel kuul osutatud teenuse eest (tellija ei tee ettemaksu) teenuse osutaja poolt esitatud e-arve alusel, mille tasumise tähtaeg ei tohi olla lühem kui 14 kalendripäeva arve saamisest. Tellijale on võimalik esitada vaid e-arveid.